Toshkent shahrining Chilonzor tumanida nashafurush 20 kishilik dozani sotayotganida qo‘lga olindi. Bu haqda “Ogoh” gazetasi xabar bermoqda. Aytilishicha, Amir Jalilxonov 16 yoshidan nasha chekib kelgan. Keyinchalik u o‘zidan ortgan moddani boshqalarga sota boshlagan. Shu tariqa bir kuni u Zohid ismli shaxs bilan tanishib qolgan. Zohid unga 20 kishilik qovurilgan nasha dozasini buyurtma qilgan. Amir qo‘lidagi moddani qovurib, 4 paketga joylashtirgan, 3tasini Zohidga taqdim etgan va evaziga 75 ming so‘m olgan. Bu fakt huquq-tartibot idoralari tomonidan o‘rganilib, qonunbuzarlar qo‘lga olingan.Jalilxonovning uyidan 4-paketdagi nasha topilgan.